Publication: Magyar Közlöny
Issue: MK-2004-39 (Year: 2004, Number: 39)
Era: 2004-2010
Section: az 55/2004. (III. 31.) Korm. rendelethez
Paragraph Index: 518

8. A mintakezelési eljárás 8.1. A laboratóriumba történõ mintaszállítás A mintákat a nemzetközi doppingellenes szervezetek által elfogadott módon, a biztonság szabályainak megfelelõen kell a laboratóriumba küldeni az erre a célra rendszeresített formanyomtatvány kíséretében, a mintavétel után a lehetõ legrövidebb idõn belül, hûtött és biztonságosan becsomagolt állapotban. A minták átvételét azok megérkezését követõen a laboratóriumban dokumentálni kell. 8.2. A minta tárolása 8.2.1. Amennyiben a minta laboratóriumba történõ azonnali szállítása nem lehetséges, annak megfelelõ tárolásáról a doppingellenõrnek vagy a minta szállításával megbízott személynek kell gondoskodnia. 8.2.2. A minta tárolása során biztosítani kell, hogy a minta a tárolást követõen is alkalmas legyen a laboratóriumi vizsgálatok elvégzésére, és kizárólag a szállítására és tárolására felhatalmazott személyek férhessenek hozzá. 8.3. A laboratóriumi eljárás 8.3.1. A minta analízisét a minisztériummal polgári jogi jogviszonyban álló laboratórium végezheti. A minisztérium és a laboratórium közötti szerzõdésnek az alábbi követelményeket minden esetben tartalmaznia kell: — a laboratóriumon belüli mintakezelés megfelelõ biztosítása; — az analízisre vonatkozó speciális elõírások; — az eredmények bizalmas kezelése. 2004/39. szám 8.3.2. A laboratórium az ellenõrzést elrendelõ doppingellenes szervezetet értesíti, amennyiben az „A” minta pozitív lett, valamint ha a minta mennyisége, minõsége, vagy más körülmény miatt a minta analízise nem végezhetõ el. A laboratórium a „B” minta vizsgálatát az ellenõrzést elrendelõ doppingellenes szervezet megkeresésére végzi el, amelyen a versenyzõ vagy az általa meghatalmazott személy jelen lehet. 8.3.3. A vizsgálat eredményét bizalmasan, az érintettek személyiségi jogainak védelmére tekintettel kell kezelni. A Kormány 56/2004. (III. 31.) Korm. rendelete a kábítószer elõállítására alkalmas növények termesztésének, forgalmazásának és felhasználásának

Source: https://magyarkozlony.hu/hivatalos-lapok/96120957450073df672f78fa10bc28886f06752b/dokumentumok/a03f65cfc2c6ee0687558d4a82cfdff2e07c8480/letoltes